ผู้ว่าฯ-ทหาร เร่งช่วยอพยพชาวไล่โว่ หลังประสบภัยน้ำท่วมหนัก
ผู้ว่าฯกาญจน์ ลงพื้นที่ระดมช่วยผู้ประสบภัยน้ำท่วม อพยพชาวไล่โว่ 300 คน นำพักพิงที่ อบต. พร้อมตั้งกองอำนวยการภัยพิบัติ ขณะที่ฉก.ลาดหญ้า กกล.สุรสีห์ จัดกำลังพลเข้าเร่งอพยพประชาชนให้ไปอยู่ในศูนย์บัญชาการเหตุการณ์อุทกภัย โดยมีแพทย์-พยาบาล-จิตแพทย์ร่วมตรวจโรคและฟื้นฟูสภาพจิตใจชาวบ้าน,ความคืบหน้าการช่วยเหลือผู้ประสบภัยน้ำท่วมที่ ต.ไล่โว่ อ.สังขละบุรี จ.กาญจนบุรี เมื่อเวลา 15.30 น.วันที่ 21 ก.ค.61 ผู้สื่อข่าวรายงานจากสำนักงานองค์การส่วนบริหารตำบลไล่โว่ หมู่ 1 ต.หนองลู อ.สังขละบุรี จ.กาญจนบุรี ว่า หลังจากที่มีเหตุการณ์ฝนตกต่อเนื่องติดต่อกันมาหลายวันทำให้พื้นที่ได้รับผลกระทบชาวบ้านถูกน้ำท่วมจำนวน 300 หลังคาครัวเรือน และสภาพการณ์ดีขึ้นเมื่อฝนหยุดตก ทำให้ระดับน้ำที่ท่วมขังลดลงเกือบ 2 เมตร เข้าสู่ภาวะเกือบปกติ   ,นายจีระเกียรติ ภูมิสวัสดิ์ ผวจ.กาญจนบุรี พร้อมด้วยหน่วยงานที่เกี่ยวข้องทั้งทหาร ปกครอง ตำรวจ ตชด. ปภ. อบจ.กาญจนบุรี เหล่ากาชาดฯ และอาสาสมัครจิตอาสาที่ลงพื้นที่ช่วยเหลือผู้ประสบภัย พร้อมเครื่องจักรกล และเครื่องอุปโภคบริโภค ร่วมเดินทางลงพื้นที่ที่ประสบภัยพิบัติ เพื่อช่วยเหลือชาวบ้านที่ถูกน้ำท่วม 2 หมู่บ้าน คือ หมู่ 1 บ้านสะเน่พ่อง และหมู่ 2 บ้านเกาะสะเดิ้ง โดยการเดินทางด้วยความยากลำบากต้องใช้รถโฟร์วีล เนื่องจากพื้นที่เป็นภูเขาสูงลาดชันประกอบกับดินโคลนลื่น และการเข้าถึงพื้นที่บางช่วงต่องใช้การเดินเท้าข้ามห้วย เพื่อเข้าไปพบกับชาวบ้านที่ยังรอคอยความช่วยเหลือจากหน่วยงานทางราชการจำนวน 130 คน   ,โดยคณะของนายจีระเกียรติลงพื้นที่พบว่า เจ้าหน้าที่ทหารและฝ่ายปกครองและหน่วยงานต่างต่างๆ ได้ร่วมลงพื้นที่ช่วยเหลืออพยพและลำเลียงผู้ประสบภัยมาพักพิงที่ กองอำนวยการภัยพิบัติ ที่สำนักงานองค์การส่วนบริหารตำบลไล่โว่ และเจ้าหน้าที่ได้ระดมเพื่อเจ้าทำความสะอาดและจัดเก็บซ่อมแซมฟื้นฟูสิ่งปลูกสร้างที่เกิดความเสียหายจากน้ำป่าไหลหลากในครั้งนี้   ,นายจีระเกียรติ เผยว่า วันนี้ได้ลงพื้นที่ดูสภาพความเสียหายและเข้าร่วมช่วยเหลือผู้ประสบภัย โดยมีการลงพื้นที่ช่วยเหลือลำเลียงชาวบ้านจำนวน 130 คนนำมาไว้ที่ศูนย์บัญชาการเหตุการณ์จังหวัดกาญจนบุรี โดยตั้งกองอำนวยการภัยพิบัติ ที่สำนักงานองค์การส่วนบริหารตำบลไล่โว่ เพื่อเป็นสถานที่พักพิงชั่วคราวสำหรับชาวบ้านที่มาทั้งหมด ให้ได้รับความปลอดภัย ส่วนที่เหลือบางส่วนอยู่เฝ้าบ้าน โดยทางราชการเจ้ามาช่วยเหลือบรรเทาทุกข์แก่ผู้ประสบภัย โดยจัดให้มาอยู่ที่แห่งนี้เป็นการชั่วคราวเพื่อความปลอดภัยและการเจ็บป่วยมีเจ้าหน้าที่คอยดูแล มีอาหารให้รับประทาน หลังจากนั้นเหตุการณ์ปกติจะมีเจ้าหน้าที่ไปส่งกลับให้เรียบร้อย,  ส่วน พ.อ.พิเชษฐ์ หัสดีผง รอง ผบ.ฉก.ลาดหญ้า กกล.สุรสีห์ จ.กาญจนบุรี เปิดเผยว่า ทางทหารมี 60 นายได้จัดเป็นสองชุด ชุดแรกให้รักษาความปลอดภัยในหมู่บ้าน ชุดที่สองเรือเร็วปฏิบัติภารกิจช่วยเหลือฉุกเฉิน ลำเลียงชาวบ้านยามเจ็บป่วย ทางหน่วยเฉพาะกิจลาดหญ้า กองกำลังสุรสีห์ จัดกำลังพลเข้าเร่งอพยพประชาชน บ้านสะเนพ่อง ต.ไล่โว่ ให้ไปอยู่ในศูนย์บัญชาการเหตุการณ์อุทกภัย ณ อบต.ไล่โว่ ซึ่งมีประชาชนที่อยู่ในพื้นที่เสี่ยงต่อเกิดเหตุอุทกภัย เพื่อความปลอดภัยต่อชีวิตและทรัพย์สินของประชาชน เนื่องจากตอนนี้ยังคงมีฝนตกอย่างต่อเนื่อง ถึงแม้ปริมาณน้ำลดลงแล้ว โดยส่วนใหญ่จะเป็นเด็กเล็ก และคนชรา ประมาณ 200-300 คน  ,พ.อ.พิเชษฐ์ กล่าวต่อว่า ตนได้สั่งการกำลังพลให้เข้าไปตรวจสอบเพิ่มเติมว่ายังคงมีประชาชนที่ตกค้างจากการอพยพ จากการเข้าตรวจสอบพบว่ายังมีประชาชนที่ต้องการอยู่ในพื้นที่ด้วยความสมัครใจ เนื่องจากมีความกังวลเป็นห่วงสิ่งของภายในบ้าน โดยให้คนชรา ภรรยาและลูก รวมทั้งคนป่วย ออกจากพื้นที่ไปหมดแล้ว   ,ทั้งนี้ หน่วยเฉพาะกิจลาดหญ้า กองกำลังสุรสีห์ ยังเข้าช่วยเหลือประชาชนที่บ้านได้รับผลกระทบจากน้ำป่าไหลหลากมีดินโคลนเข้าไปอยู่ภายในบ้านเป็นจำนวนมาก ตลอดจนเป็นการดำเนินตามนโยบายของผู้บังคับบัญชาทุกระดับชั้นที่กล่าวว่า ทหารต้องเป็นที่พึ่งของประชาชนในทุกโอกาส  ,ด้าน นายฝันเด่น จรรยาธนากร ดารานักแสดงกล่าวกับชาวบ้านว่า คืนนี้เรามานอนด้วยกันผมจะนอนเป็นเพื่อนอยู่ที่นี้ ร้องเพลง ทำกิจกรรม เพื่อทำให้ชาวบ้านได้หายจากการเครียด  ,นายแพทย์กฤษดา วุธยากร ผอ.รพ.สังขละบุรี เปิดเผยกับผู้สื่อข่าวว่า ทางโรงพยาบาลได้จัดเจ้าหน้าที่แพทย์พยาบาลจำนวน 15 นาย ทีมจิตแพทย์ร่วมตรวจโรคและฟื้นฟูสภาพจิตใจชาวบ้าน ส่วนของวันนี้มีผู้ป่วยจำนวน 15 รายแบ่งเป็นผู้ใหญ่ 8 ราย เด็ก 7 ราย ซึ่งชาวบ้านที่เข้ามารับการรักษาส่วนมากจะเป็นโรคไข้หวัด น้ำกัดเท้า และมีผื่นลมพิษขึ้นตามตัว  ,ส่วนทางด้าน พ.อ.ปรีติ ถุมภิรัมต์ ผบ.นพค.ท่ี11 อ.ทองผาภูมิ กล่าวว่า หลังจากที่เหตุการณ์น้ำป่าไหลหลากและท่วมขับเข้าสู่ภาวะสู่ปกติทางหน่วยงานจะเข้าไปเร่งฟื้นฟูเยียวยาให้กับผู้ ได้รับผลกระทบ สอนอาชีพการเกษตรและเลี้ยงสัตว์,  ขณะที่นายบุญยิ่ง คุ้มสุพรรณ ผอ.ศูนย์ ปภ.เขต2 สุพรรณบุรี กล่าวว่า ในการส่งกลับชาวบ้านที่ได้รับความเดือดร้อนจำเป็นจะต้องศูนย์ฟูสภาพจิตใจให้ดีก่อนจึงจะส่งกลับ ก่อนจะส่งกลับต้องเข้าไปช่วยเหลือซ่อมแซมบ้าน และทำความสะอาดชุมชนให้เรียบร้อยก่อนจึงจะส่งกลับได้ ทั้งนี้ทางอบต.กำลังเร่งสำรวจและรวบรวมความเสียหาเพื่อนำเสนอต่ออำเภอสังขละบุรีเพื่อพิจารณาช่วยเหลือต่อไป  ,มีรายงานข่าวว่า ในวันพรุ่งนี้ สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้ พล.อ.ไพบูลย์ คุ้มฉายา องคมนตรี เชิญสิ่งของพระราชทานมามอบให้กับประชาชนผู้ถูกอุทกภัยที่ อบต.ไล่โว่.
ผู้ว่าฯกาญจน์ ลงพื้นที่ระดมช่วยผู้ประสบภัยน้ำท่วม อพยพชาวไล่โว่ 300 คน นำพักพิงที่ อบต.พร้อมตั้งกองอำนวยการภัยพิบัติ ขณะที่ฉก.ลาดหญ้า กกล.สุรสีห์จัดกำลังพลเข้าเร่งอพยพประชาชนให้ไปอยู่ในศูนย์
ชาวไล่โว่,อบต.ไล่โว่,น้ำท่วม,ผู้ประสบภัย,ผู้ว่าฯกาญจนบุรี,ข่าวทั่วไป